

**R O M Â N I A (nu produce efecte juridice)**

**JUDEŢUL MUREŞ Iniţiator**

MUNICIPIULTÂRGU MUREŞ DIRECŢIA Activităţi Social-Culturale Patrimoniale şi Comerciale  **PRIMAR,**

SERVICIUL Activităţi Culturale, Sportive, Tineret şi Locativ Soós Zoltán

Nr. 49.187 din 29.06.2022

**REFERAT DE APROBARE**

**privind modificarea Anexei 1 a Hotărârii Consiliului Local municipal Târgu Mureş nr. 133 din data de 29.04.2022 referitoare la aprobarea încheierii unor acorduri de colaborare în vederea realizării în parteneriat a unor evenimente culturale, sportive și educaționale de**

**interes public local care se desfășoară în anul 2022**

Prin Hotărârea Consiliului Local municipal Târgu Mureş nr. 133 din data de 29.04.2022 s-a aprobat încheierea unor acorduri de colaborare în vederea realizării în parteneriat a unor evenimente culturale, sportive și educaționale de interes public local care se desfășoară în anul 2022.

Asociaţia Aven Amentza Romale prin adresa nr.48530 din data de 27.06.2022 solicită modificarea perioadei de organizare a evenimentului „Zilele Culturale ale romilor din Târgu Mureş”, respectiv 19 – 21.08 2022 , iniţial fiind aprobată perioada 26.08.2022 – 28.08.2022 precum și modificarea programului (artiștii invitați) și defalcarea bugetului.

Asociația Moralis, prin adresa nr.35.797 din 11.05.2022 solicită modificarea datei evenimentului Warm up party Maris Fest Adrenaline Edition – Cetatea Medievală respectiv 6 august 2022, inițial fiind aprobată data de 12.08.2022.

Asociația Culturală Culturaft , prin adresa nr. 41213 din 30.05.2022 solicită modificarea perioadei de organizare a evenimentului Proiect Multicultural Awake 2022, respectiv 8 -10 iulie 2022, inițial fiind aprobată perioada 19 – 21.08.2022.

Ținând cont de faptul că noua perioadă de desfășurare a evenimentului ,,Proiect multicultural Awake 2022” este la începutul lunii iulie precum și de faptul că organizarea celorlalte două evenimente trebuie demarată (trebuie încheiate Acordurile de colaborare) este necesară adoptarea hotărârii în regim de urgență.

Având în vedere cele menționate mai sus, propunem spre aprobare Consiliului local municipal Târgu Mureş, în regim de urgență, modificarea Anexei 1 Crt. I pct.3,4, 5 a Hotărârii Consiliului local municipal Târgu Mureş nr. 133/2022.

**Director ex. adj Șef serviciu**

**Blaga Zătreanu Cosmin Marina Ciugudean**

**Aviz favorabil :**

**Direcţiea economică**

**Director ex.**

**Ioan Florin Crăciun**

**Direcția Juridică,Contencios Administrativ și Administrație Publică Locală**

**Director executiv**

**Buculei Dianora Monica**

Actele administrative sunt hotărarile de consiliu local care intra in vigoare si produc efecte juridice dupa îndeplinirea condițiilor prevăzute de art.129 si 139 din OUG 57/2019 privind Codul administrativ.

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

Proiect

**(nu produce efecte juridice) \***

**Iniţiator**

**Primar,**

**Soós Zoltán**

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2022**

**privind modificarea Anexei 1 a Hotărârii Consiliului Local municipal Târgu Mureş nr. 133 din data de 29.04.2022 referitoare la aprobarea încheierii unor acorduri de colaborare în vederea realizării în parteneriat a unor evenimente culturale, sportive și educaționale de**

**interes public local care se desfășoară în anul 2022**

***Consiliul local al municipiului Târgu Mureș, întrunit în şedinţă ordinară de lucru,***

**Având în vedere**:

* Referatul de aprobare nr. 49.187 din 29.06.2022, inițiat de Primar prin Direcția Activităţi Social - Culturale, Patrimoniale şi Comerciale privind modificarea Anexei 1 a Hotărârii Consiliului Local municipal Târgu Mureş nr. 133 din data de 29.04.2022 referitoare la aprobarea încheierii unor acorduri de colaborare în vederea realizării în parteneriat a unor evenimente culturale, sportive și educaționale de interes public local care se desfășoară în anul 2022
* Avizele favorabile ale Direcției Juridice, Contencios Administrativ și Administrație Publică Locală şi Direcţiei economice

**În conformitate cu prevederile:**

* Hotărârea Consiliului local municipal Târgu Mureş nr. 68/14.03.2022 privind rectificarea bugetului Unităţii Administrativ Teritoriale - Municipiul Târgu Mureş pe anul 2022;
* Hotărârea Consiliului local municipal Târgu Mureș nr.112/11.04.2022 privind rectificarea bugetului Unităţii Administrativ Teritoriale - Municipiul Târgu Mureş pe anul 2022;
* Hotărârea Consiliului local municipal Târgu Mureș nr. 133 din data de 29.04.2022 referitoare la aprobarea încheierii unor acorduri de colaborare în vederea realizării în parteneriat a unor evenimente culturale, sportive și educaționale de interes public local care se desfășoară în anul 2022
* art.3 alin. (1) din Legea nr. 69/2000- Legea educației fizice și sportului, cu modificările și completările ulterioare;
* art.1 din HG.1447/2007 privind aprobarea normelor financiare pentru activitatea sportivă, cu modificările și completările ulterioare;
* art.14, alin. (4) din Legea 273/2006 privind finanțele publice locale, cu modificările și completările ulterioare.

**În temeiul** prevederilor art.129 alin. (1), alin. (2) lit. „d” și ,,e”, alin. (7) lit. ,, a”, ,,d”,e”și ,,f”, alin. (9) lit. ,,a”, art. 196 alin. (1) din lit. „a” şi ale art. 243 alin.(1) lit. „a” din OUG nr.57/2019 privind Codul Administrativ, cu modificările și completările ulterioare;

**H o t ă r ă ş t e :**

**Art. I.** Se aprobă modificarea Anexei 1 a Hotărârii Consiliului Local municipal Târgu Mureş nr. 133 din data de 29.04.2022 referitoare la aprobarea încheierii unor acorduri de colaborare în vederea realizării în parteneriat a unor evenimente culturale, sportive și educaționale de interes public local care se desfășoară în anul 2022, astfel:

**,, Perioada evenimentului ,, Proiect multicultural Awake 2022” la Crt.I pct.3 va fi : 8 -10 iulie 2022. “**

**„ Perioada evenimentului „Zilele Culturale ale romilor din Târgu Mureş” la Crt. I pct. 4 va fi: 19 – 21.08.2022 „**

**,, Perioada evenimentului ,,Warm up Party Maris Fest Adrenaline Edition” la Crt. I, pct 5 va fi : 6 august 2022.”**

**Art. II.** Restul prevederilor din Hotărârea Consiliului Local municipal Târgu Mureş nr. 133 din data de 29.04.2022 rămân neschimbate.

**Art. III.** Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureş prin Direcția Activităţi Social - Culturale Patrimoniale şi Comerciale – Serviciul activități culturale, sportive, de tineret și locativ și Direcția economică.

**Art. IV.** În conformitate cu prevederile art. 252, alin. (1), lit. „c” și ale art. 255 din O.U.G. nr. 57/2019 privind Codul administrativ precum și ale art. 3, alin. (1) din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. V.** Prezenta hotărâre se comunică:

* Direcției Activităţi Social - Culturale Patrimoniale şi Comerciale – Serviciul Activităţi Culturale, Sportive, de Tineret şi Locativ,
* Direcției Economice

**Viză de legalitate,**

**Secretar general al Municipiului Târgu Mureș,**

**Bâta Anca Voichița**

Actele administrative sunt hotărarile de consiliu local care intra in vigoare si produc efecte juridice dupa îndeplinirea condițiilor prevăzute de art.129 si 139 din OUG 57/2019 privind Codul administrativ